《送友人杨仲能东下以一蹴自造青云分韵得一字》
宋代·孙应时

君王急搜罗，九土规混一。
蜀山甚疏远，去者今稍密。
夫君传才具，文字尤炳蔚。
陆深簿领中，尘雾昏玉质。
正应著台省，邂逅破回遹。
轻膛下三峡，春浪平如席。
揽观山川奇，感叹日月疾。
便好作谏书，胸愤吐堙郁。
薰风御炉香，一陛踏文石。
此时恨见晚，端不负畴时。
或求西南州，为国抚贫瘠。
因以寿老亲，绣幰围画戟。
日边岂无心，迟了付异日。
离樽聊共持，愁思黯难释。
勇去仍趣归，修途护眠食。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。